**VILNIAUS LIEPKALNIO MOKYKLOS**

**2019**–**2020 IR 2020**–**2021 MOKSLO METŲ**

**PAGRINDINIO UGDYMO PROGRAMOS UGDYMO PLANAS**

**TURINYS**

**I skyrius. Bendrosios nuostatos /** 3

I skirsnis. Mokslo metų trukmė. Ugdymo organizavimas / 3

II skirsnis. Mokyklos ugdymo turinnio įgyvendinimas. Mokyklos ugdymo plano

rengimas / 6

III skirsnis. Mokinio gerovės užtikrinimas ir sveikatos ugdymas mokykloje / 7

IV skirsnis. Pažintinių, kultūrinių, socialinių-pilietinių ir etninių kultūrinių veiklų

plėtojimas / 8

V skirsnis. Mokinių mokymosi krūvio reguliavimas / 9

VI skirsnis. Mokinių mokymosi pasiekimų ir pažangos vertinimas / 9

VII skirsnis. Mokymosi pasiekimų gerinimas ir mokymosi pagalbos teikimas

įgyvendinant pagrindinio ugdymo programą / 10

VIII skirsnis. Neformaliojo vaikų švietimo organizavimas mokykloje / 10

IX skirsnis. Ugdymo turinio integravimas / 11

X skirsnis. Dalykų mokymo intensyvinimas / 11

XI skirsnis. Mokinio individualaus ugdymo plano sudarymas / 12

XII skirsnis. Mokyklos ir mokinių tėvų (globėjų, rūpintojų) bandradarbiavimas / 12

XIII skirsnis. Asmenų, baigusių užsienio valstybės ar tarptautinės organizacijos

pagrindinio ugdymo programos dalį ar pagrindinio ugdymo programą,

ugdymo organizavimas / 12

XIV skirsnis. Ugdymo proceso organizavimas mokykloje, kurioje įteisintas tautinės

mažumos kalbos mokymas arba mokymas tautinės mažumos kalba / 13

XV skirsnis. Laikinųjų mokymosi grupių sudarymas, klasių dalijimas / 13

XVI skirsnis. Ugdymo organizavimas jungtinėse klasėse / 13

XVII skirsnis. Mokinių mokymas namie / 14

**II skyrius. Pagrindinio ugdymo programos vykdymas** / 14

I skirsnis. Pagrindinio ugdymo programos vykdymo bendrosios nuostatos / 14

II skirsnis. Mokymosi pagal ugdymo sritis organizavimo ypatumai / 15

**III skyrius. Mokinių, turinčių specialiųjų ugdymosi poreikių (išskyrus atsirandančius dėl**

**išskirtinių gabumų), ugdymo organizavimas** / 20

I skirsnis. Bendrosios nuostatos / 20

II skirsnis. Individualaus ugdymo plano rengimas / 21

III skirsnis. Mokinių, turinčių specialiųjų ugdymosi poreikių, pažangos ir pasiekimų

vertinimas / 21

IV skirsnis. Psichologinės pagalbos, specialiosios pedagoginės, specialiosios

socialinės pagalbos mokiniams teikimas / 22

V skirsnis. Mokinių, turinčiųjų ugdymosi poreikių, mokymas namie / 22

PATVIRTINTA

Vilniaus Liepkalnio mokyklos

direktoriaus 2019 m. rugsėjo mėn. 3 d.

įsakymu Nr. V-114

**2019**–**2020 IR 2021**–**2021 MOKSLO METŲ PAGRINDINIO UGDYMO PROGRAMOS UGDYMO PLANAS**

**I SKYRIUS**

**BENDROSIOS NUOSTATOS**

1. 2019–2020 ir 2020–2021 mokslo metų Vilniaus Liepkalnio mokyklos ugdymo planas reglamentuoja pagrindinio ugdymo programų, mokinių, turinčių specialiųjų ugdymo poreikių pritaikytas programas ir su šiomis programomis susijusių neformaliojo (*vaikų*) švietimo programų įgyvendinimą mokykloje. Vadovaujantis 2019 – 2020 ir 2020 – 2021 mokslo metų Bendruoju pagrindinio ugdymo programos planu, patvirtintu Lietuvos Respublikos švietimo ir mokslo ministro įsakymu Nr. V - 417.

2. Bendrojo ugdymo plano tikslai:

2.1. apibrėžti bendruosius ugdymo programų vykdymo reikalavimus;

2.2. formuoti ugdymo turinį ir organizuoti procesą taip, kad kiekvienas mokinys pasiektų

asmeninės pažangos ir geresnių ugdymosi rezultatų, įgytų mokymuisi visą gyvenimą būtinų bendrųjų, dalykinių kompetencijų.

3. Mokyklos ugdymo plano uždaviniai:

3.1. sudaryti galimybes kiekvienam besimokančiajam įgyti kompetencijų - žinių, gebėjimų ir

nuostatų;

3.2. individualizuoti, diferencijuoti ir integruoti ugdymo turinį;

3.3. kurti ir tobulinti mokymo ir mokymosi modelius, kurie užtikrintų kokybišką išsilavinimą

palankioje ir saugioje mokymosi aplinkoje;

3.4. tikslingai planuoti ir organizuoti ugdymą, optimizuojant mokymosi krūvius;

3.5. nustatyti pamokų skaičių, skirtą dalykų programoms įgyvendinti, mokantis pagal dalykų

programas.

**PIRMASIS SKIRSNIS**

**MOKSLO METŲ TRUKMĖ. UGDYMO ORGANIZAVIMAS**

4. Ugdymo organizavimas 5–10 klasėse:

4.1. 2019–2020 mokslo metai.

4.1.1. 2019–2020 mokslo metų ir ugdymo proceso pradžia 2019 m. rugsėjo 2 d., ugdymo

proceso pabaiga 2020 m. birželio 23 d.;

4.1.2. ugdymo proceso trukmė 5–10 klasėse – 185 ugdymo dienos;

4.1.3. ugdymo proceso metų skiriamos atostogos ( į atostogų trukmę neįskaičiuojamos

šventinės dienos):

|  |  |
| --- | --- |
| Rudens atostogos | 2019 m. spalio 28 d. – spalio 31 d. |
| Žiemos (Kalėdų) atostogos | 2019 m. gruodžio 23 d. – 2020 m. sausio 3 d. |
| Žiemos atostogos | 2020 m. vasario 17 d. – vasario 21 d. |
| Pavasario (Velykų) atostogos | 2020 m. balandžio 14 d. – balandžio 17 d. |
| Vasaros atostogos | 2020 m. birželio 25 d. – rugpjūčio 31 d. |

4.2. 2020–2021 mokslo metai.

4.2.1. 2020–2021 mokslo metų ir ugdymo proceso pradžia 2020 m. rugsėjo 1 d., ugdymo

proceso pabaiga 2021 m. birželio 22 d.;

4.2.2. ugdymo proceso trukmė 5–10 klasėse – 185 ugdymo dienos;

4.2.3. ugdymo proceso metų skiriamos atostogos ( į atostogų trukmę neįskaičiuojamos

šventinės dienos):

|  |  |
| --- | --- |
| Rudens atostogos | 2020 m. spalio 26 d. – spalio 30 d. |
| Žiemos (Kalėdų) atostogos | 2020 m. gruodžio 23 d. – 2021 m. sausio 5 d. |
| Žiemos atostogos | 2021 m. vasario 15 d. – vasario 19 d. |
| Pavasario (Velykų) atostogos | 2021 m. balandžio 6 d. – balandžio 9 d. |
| Vasaros atostogos | 2021 m. birželio 23 d. – rugpjūčio 31 d. |

4.3. Ugdymo procesas, įgyvendinant pagrindinio ugdymo programą, yra skirstomas pusmečiais.

4.3.1. Pusmečių trukmė:

|  |  |  |
| --- | --- | --- |
| **Mokslo metai** | **I pusmetis** | **II pusmetis** |
| 2019–2020 m. m. | nuo rugsėjo 2 d. iki sausio 31 d. | nuo vasario 3 d. iki birželio 23 d. |
| 2020–2021 m.m. | nuo rugsėjo 1 d. iki sausio 29 d. | nuo vasario 1 d. iki birželio 22 d. |

5. Mokykla dirba penkias dienas per savaitę.

6. 15 ugdymo proceso dienų skiriama kitai veiklai:

6.1. pažintinei, kultūrinei, meninei, kūrybinei, socialinei, pilietinei veiklai;

6.2. projektinei, tiriamajai veiklai mokinių poreikiams tenkinti;

6.3. sportinei veiklai, sveikatingumo ugdymo bei mokyklos bendruomenės bendradarbiavimui

plėtoti.

6.4. Veikla numatoma mokyklos metiniame plane, ilgalaikiuose planuose, aptariam metodinėse grupėse, fiksuojama elektroniniame dienyne;

6.5. 5–10 klasėse planuojamos veiklos 2019–2020 mokslo metais:

|  |  |  |  |
| --- | --- | --- | --- |
| **Nr.** | **Veikla** | **Mėnuo** | **Atsakingas** |
| 1. | Mokslų ir žinių diena “Rugsėjo aidas” | Rugsėjis | Mokyklos administracija, klasių vadovai |
| 2. | Mokytojų diena | Spalis | Klasių vadovai, būrelių vadovai |
| 3. | Socialinės – pilietinės veiklos diena – Rasų, šv.Efrosinijos kapinių tvarkymas | Spalis | Klasių vadovai, mokytojai |
| 4. | Pažintinė diena – (ekskursijos, išvykos) | Spalis - lapkritis | Klasių vadovai |
| 5. | Literatūrinės popietės – renginiai skirti J. Tumo-Vaižganto, A. Puškino metinėms paminėti | Lapkritis | Lietuvių ir rusų kalbos mokytojai, būrelių vadovai |
| 6. | Adventinis rytmetis“ Kalėdų belaukiant” | Gruodis | Klasių vadovai, būrelių vadovai |
| 7. | Kovo 11- osios, Lietuvos valstybės atkūrimo dienos paminėjimas | Kovas | Istorijos mokytojai, būrelių vadovai |
| 8. | Gailestingumo mozaika | Kovas | Tikybos mokytoja, klasių vadovai |
| 9. | Sporto ir sveikatingumo diena | Kovas- balandis | Fizinio ugdymo mokytojas |
| 10. | Pažintinė diena – (ekskursijos, išvykos) | Balandis-gegužė | Klasių vadovai |
| 11. | Kultūrinė veikla. | Balandis | Klasių vadovai |
| 12. | Socialinės – pilietinės veiklos diena – mokyklos teritorijos, kapinių tvarkymas. Gyvūnų prieglaudų lankymas | Balandis | Klasių vadovai, mokytojai |
| 13. | Šeimos diena – atvirų durų diena | Gegužė | Administracija, soc.pedagogas, klasių vadovai |
| 14. | Meninė diena (baigiamieji būrelių pasirodymai, renginiai) | Gegužė-birželis | Būrelių vadovai |
| 15. | Paskutinio skambučio šventė | Birželis | Mokyklos administracija |

6.6. 5–10 klasėse planuojamos veiklos 2020–2021 mokslo metais:

|  |  |  |  |
| --- | --- | --- | --- |
| **Nr.** | **Veikla** | **Mėnuo** | **Atsakingas** |
| 1. | Mokslų ir žinių diena “Rugsėjo aidas” | Rugsėjis | Mokyklos administracija, klasių vadovai |
| 2. | Tau, mokytojai! | Spalis | Klasių vadovai, būrelių vadovai |
| 3. | Socialinės – pilietinės veiklos diena – Rasų, šv.Efrosinijos kapinių tvarkymas | Spalis | Klasių vadovai, mokytojai |
| 4. | Pažintinė diena – (ekskursijos, išvykos) | Spalis - lapkritis | Klasių vadovai |
| 5. | Renginys skirtas J. Pauliaus II-ojo metinėms paminėti. | Lapkritis-gruodis | Lenkų kalbos, istorijos ir tikybos mokytojai, būrelių vadovai |
| 6. | Kalėdų belaukiant | Gruodis | Klasių vadovai, būrelių vadovai |
| 7. | Lietuvos valstybės keliu. | Vasaris-kovas | Lietuvių kalbos mokytojai, būrelių vadovai |
| 8. | Gailestingumo mozaika | Kovas | Tikybos mokytoja, klasių vadovai |
| 9. | Sporto ir sveikatingumo diena | Kovas- balandis | Fizinio ugdymo mokytojas |
| 10. | Pažintinė diena – (ekskursijos, išvykos) | Balandis-gegužė | Klasių vadovai |
| 11. | Kultūrinė diena | Balandis | Klasių vadovai |
| 12. | Socialinės – pilietinės veiklos diena – mokyklos teritorijos, kapinių tvarkymas. Gyvūnų prieglaudų lankymas | Balandis | Klasių vadovai, mokytojai |
| 13. | Atvirų durų diena | Gegužė | Administracija, soc.pedagogas, klasių vadovai |
| 14. | Meninė diena (baigiamieji būrelių pasirodymai, renginiai) | Gegužė-birželis | Būrelių vadovai |
| 15. | Paskutinio skambučio šventė | Birželis | Mokyklos administracija |

7. Pagrindinė ugdymo proceso organizavimo forma – pamoka.

8. Mokykla žiemos (Kalėdų), pavasario (Velykų) atostogų laiką gali keisti. Apie priimtus sprendimus mokyklos vadovas informuoja savivaldybės vykdomąją instituciją ar jos įgaliotą asmenį.

9. Mokyklos direktorius, esant aplinkybėms, keliančioms pavojų mokinių sveikatai ar gyvybei, ar paskelbus ekstremaliąją padėtį, priima sprendimus dėl ugdymo proceso koregavimo ar sustabdymo. Ekstremalioji padėtis – tai padėtis, kuri susidaro dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius. Sprendimą dėl ekstremaliosios padėties paskelbimo nelaimės apimtoje savivaldybės teritorijoje priima savivaldybės administracijos direktorius. Mokyklos vadovas apie priimtus sprendimus dėl ugdymo laiko, kuriuo nevyko ugdymo procesas, įskaičiavimo ar neįskaičiavimo į ugdymo dienų skaičių ar dėl jo koregavimo informuoja savivaldybės vykdomąją instituciją ar jos įgaliotą asmenį.

10. Jei oro temperatūra – 20 laipsnių šalčio ar žemesnė, į mokyklą gali nevykti 5 klasių mokiniai, esant 25 laipsniams šalčio ar žemesnei temperatūrai – ir kitų klasių mokiniai. Ugdymo procesas atvykusiems į mokyklą mokiniams vykdomas. Mokiniams, neatvykusiems į mokyklą, mokymuisi reikalinga informacija skelbiema mokyklos internetinėje svetainėje ir/arba elektroniniame dienyne.Šios dienos įskaičiuojamos į ugdymo dienų skaičių. Šiltuoju metų laikotarpiu, temperatūrai mokymosi patalpose viršijus numatytąją Lietuvos higienos normoje HN 21:2017 ( mokymosi patalpose temperatūra turi būti ne aukštesnė kaip 28 laipsniai), ugdymo procesas koreguojamas ir organizuojamas kitose erdvėse.

**ANTRASIS SKIRSNIS**.

**MOKYKLOS UGDYMO TURINIO ĮGYVENDINIMAS. MOKYKLOS UGDYMO PLANO RENGIMAS**

11. Mokyklos ugdymo turinys formuojamas pagal mokyklos tikslus, konkrečius mokinių ugdymo(si) poreikius ir įgyvendinamas vadovaujantis pagrindinio ugdymo programos aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsak. Nr. V - 1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsak. Nr. ISAK - 2433 „Dėl Pradinio ir pagrindinio ugdymo bendrųjų programų patvirtinimo” (toliau – Pagrindinio ugdymo bendrosios programos), patvirtintomis Lietuvos Respublikos švietimo ir mokslo ministro 2011 m. vasario 21 d. įsak. Nr. V – 269, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsak. Nr. V - 1308 „Dėl Geros mokyklos koncepcijos patvirtinimo“ (toliau – Geros mokyklos koncepcija), Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsak. Nr. V - 1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas) ir kt.

12. Mokykloje rengiamas ugdymo planas, kurio tikslas - ugdymo turinio įgyvendinimas, vadovaujantis mokyklos susitarimais, bendrųjų ugdymo planų bendrosiomis nuostatomis ir bendrąjį ugdymą reglamentuojančiais kitais teisės aktais, aprašu.

13. Mokyklos ugdymo planą rengė direktoriaus 2019 m. gegužės 9 d. įsak. Nr. V- 83 sudaryta

darbo grupė.

14. Liepkalnio mokyklos ugdymo planas rengiamas dviems mokslo metams. Nenumatytais

atvejais mokykla gali koreguoti mokyklos ugdymo planą.

14.1. Mokyklos veikla, aktualūs ugdymo klausimai sistemingai analizuojami Mokyklos tarybos, Mokytojų tarybos posėdžiuose, direkcijos pasitarimuose, metodinių grupių, Mokinių tarybos, klasių vadovų ir tėvų susirinkimuose. Mokyklos veikla planuojama. Strateginiams tikslams ir uždaviniams įgyvendinti kasmet rengiamas metinis veiklos planas atsižvelgiamas į vidaus įsivertinimo rezultatus, nustatant prioritetines sritis, apibrėžiant laukiamų rezultatų rodiklius ir jų vertinimo kriterijus.

14.2. Mokinių tėvai reguliariai informuojami apie mokyklos ugdymo proceso organizavimą, vaikų pasiekimų rezultatus, renginius ir kt. Vadovaujantis Vilniaus Liepkalnio pagrindinės mokyklos mokinių tėvų (globėjų) informavimo ir švietimo tvarkos aprašu, patvirtintu Vilniaus Liepkalnio pagrindinės mokyklos direktoriaus 2016 m. rugpjūčio 26 d. įsak. Nr. V- 114.

14.3. Mokiniams sudaromos galimybės dalyvauti projektuose, olimpiadose, konkursuose, rinktis įvairius būrelius. Turintiems mokymosi sunkumų individualiai teikiama pagalba per pamoką, vyksta dalykų mokytojų konsultacijos.

14.4. Mokykla yra atvira visuomenei, bendradarbiauja su įvairiomis institucijomis. Mokyklos bendruomenė aktyviai įsijungia į šių institucijų organizuojamus projektus, renginius, šventes, akcijas, parodas. Mokykla palaiko ilgalaikius partnerystės ryšius su socialiniais partneriais: Lenkų mokytojų sąjunga Lietuvoje ,,Macierz Szkolna”, z Zespółem Szkół Podstawowych i Gimnazjum im. Świętej Jadwigi Nr. 2 w Szczyrku, asociacija ,,Visuomeninė Rasų kapinių draugija”, Vilniaus miesto ir rajonų savivaldybių socialinės rūpybos ir paramos centrais, Vilniaus lopšeliu/ darželiu ,,Vėtrungė”, Vilniaus darželiu/ lopšeliu ,,Šypsena”, Vilniaus darželiu/ lopšeliu „Gervelė”, AB ,,Pieno žvaigždės”, Lietuvos mokinių neformaliojo švietimo centru, VŠĮ ,,Europos žmogaus teisių fondu”, UAB ,,Vaisiai jums”, Lietuvos futbolo federacija, NATO padaliniu, VTAT, TBK, Vilniaus PPT, SOS kaimas.

**TREČIASIS SKIRSNIS**

**MOKINIO GEROVĖS UŽTIKRINIMAS IR SVEIKATOS UGDYMAS MOKYKLOJE**

15. Mokykloje nuolat rūpinamasi mokinių sveikata ir gerove: įgyvendinama pagrindinio

ugdymo programa, kurios pagrindą sudaro mokinių ir mokytojų, kitų mokyklos darbuotojų pagarba vienas kitam grįsta psichologiškai, dvasiškai ir fiziškai sveika ir saugi aplinka.

15.1. Mokykloje yra mokinių, turinčių įvairių socialinių problemų: nepilnos šeimos, tėvai laikinai išvykę į užsienį, tėvų nedarbas ir kt. Šiems mokiniams pagalbą teikia psichologas, socialinis

pedagogas.

15.2. Mokykloje veikia Vaiko gerovės komisija, kuri užtikrina pedagoginės pagalbos prieinamumą ir jos efektyvumą. Nuolat dėmesys skiriamas ir socialiai remtiniems mokiniams: skiriamas nemokamas maitinimas, teikiama įvairi materialinė bei psichologinė pagalba.

15.3. Mokykloje organizuojamos kryptingos sveikos gyvensenos stiprinimo ir prevencinės veiklos. Mokykla dalyvauja ES programose ,,Vaisių vartojimo skatinimas Švietimo įstaigose” ir ,,Pienas vaikams”. Organizuojamos tolerancijos, sveikatos savaitės, sporto šventės ir kiti sveikos gyvensenos, sveikatos saugojimo ir stiprinimo renginiai. Visuomenės sveikatos specialistės darbą užtikrina Vilniaus visuomenės sveikatos biuras.

15.4. Mokykla turi higienos pasą. Ugdymo procesas vykdomas higienos normų reikalavimus atitinkančiuose kabinetuose, aprūpintuose skaitmeninėmis technologijomis, būtinomis metodinėmis priemonėmis. Kompiuterizuotos visos mokytojų darbo vietos. Visi mokyklos kompiuteriai turi internetinį ryšį.

15.5. Mokykloje yra biblioteka ir skaitykla, bibliotekoje sukauptas grožinės, mokslinės, metodinės literatūros, enciklopedijų, žodynų bei vadovėlių fondas lietuvių, anglų, rusų, lenkų kalbomis. Skaitykloje yra galimybė dirbti kompiuteriu, pasinaudoti interneto paslauga, spausdintuvu.

15.6. Mokykloje modernizuotos, suremontuotos aktų, sporto salės, renovuota krepšinio aikštelė. Įrengta futbolo aikštelė ir naujas IT kabinetas.

**KETVIRTASIS SKIRSNIS**

**PAŽINTINIŲ, KULTŪRINIŲ, SOCIALINIŲ-PILIETINIŲ IR ETNINIŲ KULTŪRINIŲ VEIKLŲ PLĖTOJIMAS**

16. Mokykloje siekiama nuosekliai ugdyti mokinių kompetencijas. Mokyklos ugdymo turinyje susiejamos formaliosios socialinio ugdymo pamokos (istorija, geografija, pilietinis ugdymas) su neformaliosiomis praktinėmis veiklomis:

16.1. pažintinėmis ir kultūrinėmis (organizuojamos pamokos kitose edukacinėse aplinkose);

16.2. skatinančiomis pilietinį įsitraukimą (lankomasi valdžios institucijose ir dalyvaujama mokyklos bendruomenės organizuojamoje veikloje);

16.3. padedančiomis mokiniams ugdytis medijų ir informacinį raštingumą;

16.4. socialinėmis (karitatyvinėmis), padedančiomis mokiniams ugdytis pagarbos, rūpinimosi, pagalbos kitam ir kitokiam vertybines nuostatas.

17. Mokiniui, kuris mokosi:

17.1. pagal pagrindinio ugdymo programą yra privaloma socialinė - pilietinė veikla, kuriai skiriama ne mažiau kaip 10 valandų (pamokų) per mokslo metus. Socialinė - pilietinė veikla fiksuojama el. dienyne ir saugoma klasių vadovų aplankale. Mokiniai savo socialinės-pilietinės veiklos įrodymus gali kaupti ir patys. Ši veikla organizuojama vadovaujantis Vilniaus Liepkalnio pagrindinės mokyklos Socialinės veiklos aprašu patvirtintu 2016 m. rugpjūčio 26 d. dir. įsak. Nr. V- 112;

17.2. pagal pagrindinio ugdymo programą etninis kultūrinis ugdymas integruojamas į kitų mokomųjų dalykų turinį, gyvosios tradicijos renginius: kalendorines ir kitas šventes, vakarones, išvykas. Etninė kultūra taip pat įvairiomis formomis ir būdais integruojama į mokyklos bendruomenės gyvenimą, socialinę veiklą.

**PENKTASIS SKIRSNIS**

**MOKINIŲ MOKYMOSI KRŪVIO REGULIAVIMAS**

18. Vadovaujantis Mokinių mokymosi krūvių tvarkos aprašu (dir. įsak. 2016 m. rugpjūčio 26 d. Nr. V- 113), siekiant tausoti mokinių sveikatą, mokykloje vyksta nuosekli mokinių mokymosi krūvio stebėsena.

19. 5–10 klasėse negali būti daugiau kaip 7 pamokos per dieną.

20. Mokiniams per dieną skiriamas ne daugiau kaip vienas kontrolinis darbas. Apie kontrolinį darbą mokiniai informuojami ne vėliau kaip prieš savaitę. Paskutinę dieną prieš mokinių atostogas ar šventines dienas ir pirmą dieną po mokinių atostogų ar šventinių dienų kontroliniai darbai nerašomi, išskyrus dalykus, kuriems skiriama viena valanda per savaitę.

21. Namų darbai:

21.1. skiriami diferencijuotai, atsižvelgiant į mokinio gebėjimus:

21.1.1. gabiems mokiniams, mokiniams turintiems mokymosi motyvaciją skiriamos kūrybinės, kritinį mastymą ugdančios užduotys;

21.1.2. neturintiems mokymosi motyvacijos, mokymosi sunkumus turintiems mokiniams, specialiųjų poreikių mokiniams skiriamos užduotys, padedančios stiprinti savigarbą, įtvirtinti žinias, šalinti mokymosi spragas.

21.2. turi būti naudingi grįžtamajai informacijai apie mokinio mokymąsi gauti, tolesniam mokymuisi;

21.3. neskiriami atostogų metu.

22. Mokiniams, kurie mokosi pagal pagrindinio ugdymo programą ir negali tinkamai atlikti namų darbų dėl nepalankių socialinių ekonominių kultūrinių sąlygų namuose, sudaromos sąlygos juos atlikti mokykloje konsultacinių užsiėmimų metu pagal sudarytą tvarkaraštį. Konsultacinių užsiėmimų tvarkaraštis sudaromas mokslo metų pradžioje dvejų savaičių bėgyje.

23. Vadovaujantis Vilniaus Liepkalnio pagrindinės mokyklos mokinių atleidimo nuo menų, kūno kultūros aprašu, patvirtintu Vilniaus Liepkalnio pagrindinės mokyklos direktoriaus 2016 m. rugsėjo 23 d. įsak. Nr. V- 146, mokiniai atleidžiami nuo menų (dailės, muzikos) ir fizinio ugdymo savaitinių pamokų (ar jų dalies lankymo).

23.1. Mokinys, atleistas nuo atitinkamų menų ar sporto srities dalykų pamokų, jų metu užsiima kita veikla arba mokosi individualiai. Mokykloje užtikrinamas nuo pamokų atleistų mokinių saugumas ir užimtumas, išskyrus pirmasias ir paskutinias pamokas, į kurias mokinys neateina, už jų saugumą atsako tėvai (globėjai, rūpintojai).

23.2. Mokiniai, lankantys dailės, muzikos, sporto mokyklas ar jas baigę, yra vertinami pagal Vilniaus Liepkalnio pagrindinės mokyklos direktoriaus 2016 m. rugsėjo 23 d. įsak. Nr. V-146 mokinių atleidimo nuo menų, kūno kultūros ir kitų privalomųjų dalykų savaitinių (ar jų dalies) pamokų tvarką.

**ŠEŠTASIS SKIRSNIS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

24. Mokinių mokymosi pasiekimų ir pažangos vertinimas yra mokyklos ugdymo turinio dalis ir dera su keliamais ugdymo tikslais. Vertinant mokinių pasiekimus ir pažangą vadovaujamasi Ugdymo programų aprašu, Pagrindinio ugdymo bendrosiomis programomis bei Liepkalnio pagrindinės mokyklos mokinių pasiekimų ir pažangos vertinimo tvarka, patvirtinta Vilniaus Liepkalnio pagrindinės mokyklos direktoriaus 2017 m. vasario 3 d. įsak. Nr. V-11 (redakcija 2018 m. spalio 2 d. įsakymu Nr. V-190). Pakareguota Vilniaus Liepkalnio mokyklos mokinių pasiekimų ir pažangos vertinimo tvarka paskelbta mokyklos internetinėje svetainėje.

25. Nacionaliniame mokinių pasiekimų patikrinime mokykla dalyvauja savivaldybės vykdomosios institucijos sprendimu arba mokyklos vadovo sprendimu. Mokinio pasiekimų rezultatai neįskaičiuojami į ugdymo laikotarpio (pusmečio) įvertinimą.

**SEPTINTASIS SKIRSNIS**

**MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS,**

**ĮGYVENDINANT PAGRINDINIO UGDYMO PROGRAMĄ**

26. Mokykoje sudarytos sąlygos kiekvienam mokiniui mokytis pagal jo galias ir pasiekti aukštesnį mokymosi lygį.

27. Už mokymosi pasiekimų stebėsenos koordinavimą, gerinimą ir mokymosi pagalbos organizavimą atsako direktoriaus pavaduotoja ugdymui.

28. Mokymosi pasiekimų gerinimas ir mokymosi pagalbos teikimas vykdomas vadovaujantis Vilniaus Liepkalnio mokyklos “Mokinių mokymosi pasiekimų gerinimo sistema” patvirtinta 2017 m. rugsėjo 15 d. direktoriaus įsakymų Nr. V-96.

29. Mokymosi pagalba teikiama laiku, atsižvelgiant į mokančio mokytojo ar mokyklos pagalbos specialisto rekomendacijas ir atitinka mokinio mokymosi galias.

30. Mokymosi pagalba teikiama:

30.1. pirmiausia pamokoje, stebint grįžtamąjį ryšį, nedelsiant koreguojamas mokinio mokymasis, pritaikant tinkamas mokymo (-si) užduotis, metodikas ir kt.;

30.2. skiriant trumpalaikes ar ilgalaikes konsultacijas pagal sudarytą ir suderintą su mokinio ir jo tėvais (globėjais) individualų ugdymo planą, kurių trukmę rekomenduoja mokantis mokytojas ar nustato mokyklos pagalbos mokiniui specialistai pagal mokymosi pagalbos poreikį;

30.3. organizuojant pačių mokinių pagalbą kitiems mokiniams.

31. Mokymosi pagalba skiriama individualiai arba sudarant mokinių, kuriems reikia panašaus pobūdžio pagalbos, grupes. Šios grupės gali būti sudaromos ir iš gretimų klasių mokinių.

**AŠTUNTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS MOKYKLOJE**

32. Neformalusis vaikų švietimas mokykloje įgyvendinamas vadovaujantis Neformaliojo vaikų švietimo koncepcija, patvirtinta Lietuvos Respublikos švietimo ir mokslo ministro 2005 m. gruodžio 30 d. įsak. Nr. ISAK-2695 (Lietuvos Respublikos švietimo ir mokslo ministro 2012 m. kovo 29 d. įsak. Nr. V-554 redakcija) ir Vilniaus Liepkalnio pagrindinės mokyklos neformaliojo ugdymo organizavimo tvarkos aprašu, patvirtintu Vilniaus Liepkalnio pagrindinės mokyklos direktoriaus 2015 m. rugsėjo 16 d. įsak. Nr. V-94A.

33. Neformaliojo ugdymo valandos skiriamos meniniam ugdymui, fiziniam lavinimui, sveikos gyvensenos propagavimui, žalingų įpročių prevencijai, turistinei veiklai, etninei kultūrai ir pilietiniam ugdymui, techninei kūrybai bei technologijoms, socialinimas, edukaciniams bei komunikaciniams gebėjimams ugdyti.

**DEVINTASIS SKIRSNIS**

**UGDYMO TURINIO INTEGRAVIMAS**

34. Siekiant optimizuoti mokinių mokymosi krūvius, į dalykų ugdymo turinį, neformalųjį švietimą ir klasių vadovų veiklą integruojama:

34.1. sveikatos ir lytiškumo ugdymo bei rengimo šeimai bendrosios programos, patvirtintos Lietuvos Respublikos švietimo ir mokslo ministro 2016 m. spalio 25 d. įsakymų Nr. V-941 “Dėl Sveikatos ir lytiškumo ugdymo bei rengimo šeimai programos patvirtinimo”, į dalykų turinį bei įgyvendinamos per neformaliojo švietimo veiklas;

34.2. alkoholio ir tabako bei kitų psichiką veikiančių medžiagų prevencijos programa, patvirtinta Lietuvos Respublikos Švietimo ir mokslo ministro 2006 m. kovo 17 d. įsak. Nr. V-494 ,,Dėl alkoholio, tabako ir kitų psichiką veikiančių vartojimo prevencijos patvirtinimo”;

34.3. smurto prevencija įgyvendinama vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos respublikos švietimo ir mokslo ministro 2017 m. kovo 22 d. įsakymu Nr. V-190 “ Dėl Smurto prevencijos įgyvendinimo mokyklose rekomendacijų patvirtinimo”. Smurto prevencinė programa integruojama į dalyko (-ų) ugdymo turinį, įgyvendinama per neformaliojo vaikų švietimo veiklas;

34.4. ugdymo karjerai programa, patvirtinta Lietuvos respublikos švietimo ir mokslo ministro 2014 m. sausio 15 d.įsakymų Nr. V-72 “Dėl Ugdymo karjerai programos patvirtinimo”, įgyvendinama per ugdymo procesą, kitas – tikslingai numatytas – veiklas: įvairios trukmės ir intensyvumo ugdymo karjerai seminarai, neformaliajame švietime (įvairi mokinių veikla mokykloje ir už jos ribų), profesinio veiklinimo patirtiniai vizitai (įmonėse, įstaigose, sektoriniuose praktinio mokymo centruose ir kt.);

34.5. švietimas nacionalinio saugumo klausimais, informacinis raštingumas, verslumas integruojamas į dalyko (-ų) ugdymo turinį, įgyvendinamas per neformaliojo vaikų švietimo veiklas.

35. Dienyne integruojamųjų pamokų apskaitai užtikrinti nurodoma:

35.1. integruojamoji tema dalykui skirtame apskaitos puslapyje ar skiltyje, jei integruojamoji programa integruojama į dalyko turinį. Jei integruojamas kelių dalykų turinys ir pamokoje dirba keli mokytojai, integruojamų dalykų pamokų turinį dienyne būtina įrašyti tų dalykų apskaitai skirtose elektroninio dienyno skiltyse ar puslapiuose.

36. Mokykloje sudarytos sąlygos skatinti mokinius dalyvauti integruotuose gamtos, socialinių mokslų, matematikos, technologijų dalykų projektuose ar kitose veiklose, plėtoti neformaliojo ir formaliojo švietimo galimybes, integruoti šiuos dalykus ir vykdomomis veiklomis prisidėti prie mokslo populiarinimo ir inovacijų kultūros ugdymo.

**DEŠIMTASIS SKIRSNIS**

**DALYKŲ MOKYMO INTENSYVINIMAS**

37. Mokykla intensyvina dalykų mokymą per dieną:

37.1. 5–10 klasėse skiriama dvi (viena po kitos) vykstančias pamokas: gimtųjų (lenkų, rusų)

kalbų, lietuvių kalbos, technologijų, matematikos.

**VIENUOLIKTASIS SKIRSNIS**

**MOKINIO INDIVIDUALAUS UGDYMO PLANO SUDARYMAS**

38. Norint padėti mokiniui sėkmingai mokytis, ugdymas individualizuojamas sudarant mokinio individualų planą, kuriuo siekiama padėti mokiniui planuoti, kaip pagal savo galias pasiekti aukštesnius ugdymo(-si) pasiekimus, ugdyti (-s) asmeninę atsakomybę, gebėjimus, įgyvendinti išsikeltus tikslus.

39. Mokinio individualaus ugdymo planas sudaromas vadovaujantis Vilniaus Liepkalnio mokyklos ,,Mokinio individualaus ugdymo plano sudarymo tvarkos aprašu”, patvirtintu 2017 m. rugsejo 21 d. direktoriaus įsakymu Nr. V-110. Planas skiriamas mokiniams, kurie mokosi pagal pagrindinio ugdymo programą (specialiųjų ugdymosi poreikių turinčiam mokiniui, turinčiam laikinų mokymosi sunkumų mokiniui, itin sėkmingai besimokančiam mokiniui, mokiniui mokomam namie).

40. Atsiradus nenumatytiems atvejams, mokykla ugdymo proceso metu, atsižvelgdama į mokymo lėšas ir išlaikydama minimalų pamokų skaičių dalykų bendrosioms programoms įgyvendinti,

gali koreguoti mokyklos ugdymo planą arba mokinio individualų ugdymo planą.

**DVYLIKTASIS SKIRSNIS**

**MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

41. Mokyklos ir mokinių tėvų (globėjų, rūpintojų) bendradarbiavimo formos numatomos Vilniaus Liepkalnio pagrindinės mokyklos mokinių tėvų (globėjų, rūpintojų) informavimo ir švietimo tvarkos apraše, patvirtintame Vilniaus Liepkalnio pagrindinės mokyklos direktoriaus 2016 m. rugpjūčio 26 d. įsak. Nr. V-114. Mokykloje veikia tėvų komitetas, kuris padeda spręsti svarbiausius šeimos ir mokyklos bendradarbiavimo klausimus.

**TRYLIKTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS**

**PAGRINDINIO UGDYMO PROGRAMOS DALĮ AR**

**PAGRINDINIO UGDYMO PROGRAMĄ, UGDYMO ORGANIZAVIMAS**

42. Mokykla apie atvykusį mokinį, baigusį užsienio valstybės, tarptautinės organizacijos pagrindinio ugdymo programą (toliau – tarptautinė bendrojo ugdymo programa), informuoja mokyklos savivaldybės vykdomąją instituciją ar jos įgaliotą asmenį ir numato jo mokymąsi.

43. Mokykla, priimdama mokinį, baigusį tarptautinę bendrojo ugdymo programą ar jos dalį, pripažįsta mokinio mokymosi rezultatus ir juos įskaito (vadovaudamasi pateiktais dokumentais).

44. Direktoriaus įsakymu sudaryta komisija (mokytojų grupė), vadovaujama direktoriaus pavaduotojo ugdymui, parengia atvykusio mokinio, baigusio tarptautinės bendrojo ugdymo programos dalį ar visą programą, integracijos į mokyklos bendruomenę planą:

44.1. analizuoja mokinio pateiktus išsilavinimo dokumentus, aptaria su mokinio tėvais (globėjais, rūpintojais) vaiko pasiekimus ir jų atitikimą mokyklos ugdymo programai;

44.2. numato kartu su tėvais (globėjais, rūpintojais), kokia pagalba būtina sėkmingai mokinio adaptacijai;

44.3. numato adaptacinio laikotarpio orientacinę trukmę (nuo 1 mėn. iki pusės metų);

44.4. organizuoja mokytojų konsultacijas, individualias veiklas ugdymo programų skirtumams likviduoti pagal mokinio individualų ugdymo planą, kuriame gali būti numatyta galimybė laikinai nesimokyti atskirų dalykų ar jų dalies;

44.5. numato individualios pažangos per adaptacinį laikotarpį stebėjimą ir stebėjimo aptarimo terminus;

44.6. nuolat bendradarbiauja su mokinio tėvais (globėjais ir rūpintojais) ir teikia informaciją apie mokinio mokymąsi, daroma pažangą;

44.7. numato klasės vadovo darbą su atvykusio mokinio ir mokinio tėvais (globėjais ir rūpintojais);

44.8. siūlo neformaliojo vaikų švietimo veiklas, kurios padėtų mokiniui greičiau integruotis;

44.9. kai mokinys nemoka ar menkai moka lietuvių kalbą, organizuoja jo lietuvių kalbos mokymąsi intensyviu būdu (išlyginamosiose klasėse, grupėse ar kitomis formomis), kartu užtikrina, kad dalį laiko jis mokytųsi kartu su bendraamžiais. Intensyviai lietuvių kalbos mokoma(si) iki vienerių metų (išimtiniais atvejais ir ilgiau), o pagalbos teikimas numatomas keleriems (2–4) metams.

**KETURIOLIKTASIS SKIRSNIS**

**UGDYMO PROCESO ORGANIZAVIMAS MOKYKLOJE, KURIOJE ĮTEISINTAS TAUTINĖS MAŽUMOS KALBOS MOKYMAS ARBA MOKYMAS**

**TAUTINĖS MAŽUMOS KALBA**

45. Vilniaus Liepkalnio mokyklos įstatuose įteisintas mokymas tautinės mažumos (lenkų, rusų) kalbomis.

46. Pagrindinio ugdymo programa vykdoma dvikalbio ugdymo būdu: tautinės mažumos kalba ir lietuvių kalba:

46.1. lietuvių kalbos mokoma lietuvių kalba pagal lietuvių kalbos programą;

46.2. kitų dalykų mokymas vykdomas lenkų, rusų kalbomis, išskyrus Lietuvos istorijos, geografijos, gamtos pažinimo ir pasaulio pažinimo temas apie Lietuvą ir pilietiškumo pagrindus, kurių mokoma lietuvių kalba.

**PENKIOLIKTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS, KLASIŲ DALIJIMAS**

47. Mokyklos ugdymo turiniui įgyvendinti klasėje sudaromos laikinosios grupės:

47.1. doriniam ugdymui, jeigu tos pačios klasės mokiniai yra pasirinkę ir tikybą, ir etiką;

47.2. informacinių technologijų ir technologijų dalykams mokyti, atsižvelgiant į darbo vietų kabinetuose skaičių, kuris yra nustatytas LR SAM 2011 m. rugpjūčio 10 d įsakymu Nr. V-773 „Dėl Lietuvos higienos normos HN 21:2011 „Mokykla, vykdanti bendrojo ygdymo programas. Bendrieji sveikatos saugos reikalavimai“ patvirtinimu, 2017 m. kovo 13 d. Nr. V-284 pakeitimu.

47.3. užsienio kalboms, lietuvių kalbai ir literatūrai, jei klasėje mokosi ne mažiau kaip 21 mokinys.

**ŠEŠIOLIKTASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

48. Mokykla, sudarydama jungtines klases, vadovaujasi Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos respublikos Vyriausybės 2011 m. birželio 29 d. Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“:

48.1. didžiausias mokinių, mokomų pagal pagrindinio ugdymo programą, skaičius jungtinėje klasėje – 30. Mažiausias mokinių, mokomų pagal pagrindinio ugdymo programą, skaičius jungtinėje klasėje – 8;

48.2. įgyvendinant pagrindinio ugdymo programos pirmąją dalį, jungiamos dvi gretimos klasės: penktoji su šeštąja, šeštoji su septintąja, septintoji su aštuntąja arba jungiant kitaip: penktoji su aštuntąja, šeštoji su septintąja.

49. Planuojant mokyklos ugdymo turinio įgyvendinimą, sudarytame ugdymo plane numatoma, kurių dalykų pamokos skirtingo amžiaus mokiniams jungtinėje klasėje bus organizuojamos vienu metu, o kuriais atvejais – atskirai ar tik dalį kartu, o dalį atskirai. Pamokų jungimas bus nurodytas pamokų tvarkaraštyje.

50. Mokykloje stebima ir analizuojama jungtinėse klasėse mokinių daroma pažanga ir, nepasiteisinus numatytam skirtingo amžiaus mokinių pamokų jungimui, jis motyvuotai keičiamas.

51. Jungtinei klasei, kurioje mokosi 5–6 klasių mokiniai, skiriamos 40-48 pamokos, 6–7 klasių mokiniai – 40-48 pamokos, 7–8 klasių mokiniai – 40-48 pamokos. Jungiant kitaip 5 ir 7 klasių mokinius, skiriamos 40-48, 5 ir 8 klasių mokinius – 40-48, 6 ir 8 klasių mokinius – 40-48 pamokos. Kiekvienai jungtinei klasei skiriama po 4 neformaliojo švietimo pamokas.

**SEPTYNIOLIKTASIS SKIRSNIS**

**MOKINIŲ MOKYMAS NAMIE**

52. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsak. Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

53. Mokiniai namie mokomi savarankišku mokymo proceso organizavimo būdu. Mokiniui, kuris mokomas namuose, parengiamas individualaus ugdymo planas, vadovaujantis Vilniaus Liepkalnio mokyklos mokinio individualaus ugdymo plano sudarymo tvarkos aprašu, patvrtintu 2017 m. rugsėjo 21 d. direktoriuas įsakymu Nr. V-110.

54. Namie mokomam mokiniui savarankišku mokymo proceso organizavimo būdu 5 - 6 klasėse skiriama 12 savaitinių pamokų, 7–8 klasėsė – 13 , 9–10 klasėse – 15. Dalį pamokų, gydytojų konsultacinei komisijai leidus, mokinys gali lankyti mokykloje. Mokyklos sprendimu 5–10 klasės mokiniui, besimokančiam namie, skiriama iki dviejų papildomų pamokų per savaitę pasiekimams gerinti.

55. Suderinus su mokinio tėvais (globėjais, rūpintojais), mokyklos vadovo įsakymu mokinys gali nesimokyti menų, dailės, muzikos, technologijų ir kūno kultūros. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Dalis pamokų, gydytojo leidimu lankomų mokykloje, įrašoma į mokinio individualų ugdymo planą.

**II SKYRIUS**

**PAGRINDINIO UGDYMO PROGRAMOS VYKDYMAS**

**PIRMASIS SKIRSNIS**

**PAGRINDINIO UGDYMO PROGRAMOS VYKDYMO BENDROSIOS NUOSTATOS**

56. Mokykla, vykdydama pagrindinio ugdymo programą, vadovaujasi: Pagrindinio ugdymo

bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsak. Nr. ISAK-433, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsak. Nr. V-1049.

57. 5 klasių mokiniams ir naujai atvykusiems mokiniams mokykla skiria 2 mėnesio adaptacinį laikotarpį. Dalykų mokytojai, pradėję mokyti penktokus, susipažįsta su mokinių pradinio ugdymo programos baigimo pasiekimais, bendradarbiauja su buvusiomis šių mokinių mokytojomis. Reikalui esant, susitinka su vaiko šeima mokykloje, bendradarbiauja su mokyklos specialistais.

57.1. Pirmąjį adaptacinio laikotarpio mėnesį 5 klasių mokinių pažanga ir pasiekimai pažymiais nevertinami, taikomi neformaliojo vertinimo būdai, mokytojas taiko individualius mokinių pažinimo metodus.

**ANTRASIS SKIRSNIS**

**MOKYMOSI PAGAL UGDYMO SRITIS ORGANIZAVIMO YPATUMAI**

58. Ugdymo sričių įgyvendinimas.

58.1. Dorinis ugdymas.

58.1.1.Dorinio ugdymo dalyką (tikybą ir etiką) mokiniui iki 14 metų parenka tėvai (globėjai). Nuo 14 metų mokinys pasirenka pats. Siekiant užtikrinti mokymosi tęstinumą ir nuoseklumą, etika arba tikyba pasirenkama dvejiems metams (5–6, 7 –8, 9–10 klasėse).

58.2. Lietuvių kalba ir literatūra.

58.2.1. Mokiniams, kurie nepasiekia lietuvių kalbos pagrindinio ugdymo bendrojoje programoje numatyto patenkinamo lygio, sudaromos sąlygos išlyginti mokymosi spragas, skiriamos konsultacijos, kurios vedamos pagal konsultacinių užiėmimų tvarkaraštį sudarytą mokslo metų pradžioje.

58.2.2. Klasė dalijama į grupes mokyklos ugdymo turiniui įgyvendinti, jei joje mokosi ne mažiau kaip 21 mokinys, atsižvelgiant į mokyklos turimas mokymo lėšas.

58.2.3. Jei mokinys yra mokęsis pagal tarptautinę bendrojo ugdymo programą, jam lietuvių kalbos mokymui (-si) sudaromas individualus ugdymo planas.

58.2.4. Skiriamos konsultacijos, išnaudojant mokinio poreikių tenkinimo galimybes;

58.3. Užsienio kalba.

58.3.1. Užsienio kalbos (anglų kalbos), pradėtos mokytis pagal pradinio ugdymo programą, toliau mokomasi kaip pirmosios užsienio kalbos iki pagrindinio ugdymo programos pabaigos.

58.3.2. Baigiant pagrindinio ugdymo programą, organizuojamas užsienio kalbos (anglų kalbos) pasiekimų patikrinimas centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą KELTAS).

58.3.3. Keisti užsienio kalbos mokymąsi nebaigus pagrindinio ugdymo programos galima tik tokiu atveju, jeigu mokinio norimos mokytis užsienio kalbos pasiekimų lygis ne žemesnis nei numatyta tos kalbos Bendrojoje programoje arba jei mokinys yra atvykęs iš kitos Lietuvos ar užsienio mokyklos ir šiuo metu mokykla dėl objektyvių priežasčių negali sudaryti mokiniui galimybės tęsti mokytis pradėtą kalbą. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus:

58.3.3.1. vienerius mokslo metus jam skiriama ne mažiau nei viena papildoma užsienio kalbos pamoka per savaitę;

58.3.3.2.susidarius mokinių grupei ne mažesnei negu 5 mokiniai, visai grupei skiriamos dvi papildomos pamokos;

58.3.3.3. įveikti programų skirtumus mokiniui skiriamos valandos iš valandų, numatytųjų mokinio ugdymo poreikiams tenkinti;

58.3.4. Jei mokinys yra baigęs tarptautinės bendrojo ugdymo programos dalį ar visą programą ir yra nustatoma, kad jo užsienio kalbos (anglų kalbos) pasiekimai yra aukštesni nei numatyta Pagrindinio ugdymo bendrosiose programose, mokinio ir jo tėvų (globėjų, rūpintojų) pageidavimu jo pasiekimai įskaitomi ir konvertuojami į dešimtbalę vertinimo sistemą. Mokiniui sudaromas individualus užsienio kalbos mokymosi planas ir suteikiama galimybė vietoje užsienio kalbos pamokų lankyti papildomas lietuvių kalbos ir literatūros ar kitos kalbos pamokas kitose klasėse.

58.4. Matematika.

58.4.1. Mokinių matematikos mokymosi motyvacijai skatinti naudojamos Nacionalinio egzaminų centro parengtos matematinio raštingumo užduotys.

58.4.2. Stebimi mokinių matematikos pasiekimai ir, remiantis duomenimis (pavyzdžiui, standartizuotų testų, tarptautinių mokinių pasiekimų tyrimų rezultatais), numatoma pagalba mokiniams, kurių mokymosi pasiekimai žemi (užduotys ir metodai spragoms įveikti);

58.4.3. Ugdyti gabius matematikai vaikus naudojamos olimpiadų, konkurso ,,Kengūra” užduotys (ir sprendimų rekomendacijos) bei kiti šaltiniai.

58.4.4. Per pamokas naudojasi informacinėmis komunikacijos technologijomis.

58.5. Informacinės technologijos.

58.5.1. Tėvų (globėjų, rūpintojų) prašymu 7- ose klasėse informacinių technologijų mokymui skiriamos 37 informacinių technologijų pamokos, 1 valanda per savaitę iš numatytų mokinio ugdymo poreikiams tenkinti. 8 klasėse skiriamos 37 informacinių technologijų dalyko pamokos – 1 savaitinė valanda per savaitę.

58.5.2. 9–10 klasių informacinių technologijų kursą sudaro privalomoji dalis ir vienas iš pasirenkamųjų programavimo pradmenų, kompiuterinės leidybos pradmenų arba tinklalapių kūrimo pradmenų modulių. Modulį renkasi mokinys.

58.6. Gamtamokslinis ugdymas.

58.6.1. Organizuojant gamtos mokslų mokymą (-si) vadovaujamasi nacionalinių ir tarptautinių TIMSS ir PISA mokinių pasiekimų rezultatais bei rekomendacijomis.

58.6.2. Mokykla užtikrina:

58.6.2.1. per gamtos mokslų dalykų pamokas (ypač fizikos ir biologijos) gamtamoksliniai tyrimai atliekami stebint, analizuojant, eksperimentuojant, modeliuojant ar vykdant kitas praktines veiklas. Skatinamas mokinių bendradarbiavimas ir komandinis darbas;

58.6.3. Atliekant gamtamokslinius tyrimus, naudojamasi turimomis mokyklinėmis priemonėmis taip pat lengvai buityje ir gamtoje randamomis ir (ar) pasigaminamomis priemonėmis, edukacinėmis erdvėmis ir mokymosi ištekliais už mokyklos ribų.

58.6.4. Mokykloje mokymosi aplinka pritaikyta eksperimentiniams ir praktiniams įgūdžiams ugdyti, kuriems skiriama ne mažiau kaip 30 % dalykui skirtų pamokų per mokslo metus.

58.7. Technologijos.

58.7.1. Mokiniai, kurie mokosi pagal pagrindinio ugdymo programos pirmąją dalį (5–8 klasėse), kiekvienoje klasėje mokomi proporcingai paskirstant laiką tarp mitybos, tekstilės, konstrukcinių medžiagų ir elektronikos technologijų programų.

58.7.2. Mokiniams, pradedantiems mokytis pagal pagrindinio ugdymo programos antrąją dalį, technologijų mokymas prasideda nuo privalomo 17 valandų integruoto technologijų kurso (mitybos, tekstilės, konstrukcinių medžiagų, elektronikos, gaminių dizaino ir technologijų):

58.7.2.1. apie 25 procentai šio kurso programoje numatyto laiko skiriama teoriniam susipažinimui su Lietuvos ūkio šakomis, taikant aktyvius mokymosi metodus ir informacines technologijas;

58.7.2.2. apie 25 procentai šio kurso programoje numatyto laiko skiriama mokinių susitikimams su profesinių mokyklų, pramonės, paslaugas teikiančių įmonių, verslo atstovais;

58.7.2.3. apie 50 procentų šio kurso programoje numatyto laiko skiriama mokinio pasirinktos ūkio šakos žinioms ir gebėjimams pagilinti ir projektiniams darbams atlikti.

58.7.3. Baigę integruoto technologijų kurso programą, mokiniai pagal savo interesus ir polinkius renkasi vieną iš privalomų technologijų programų (mitybos, konstrukcinių medžiagų):

58.7.3.1. keisti pasirinktą technologijų programą, nebaigus pagrindinio ugdymo programos, galima tik tuo atveju, jei mokinys yra atvykęs iš kitos mokyklos ir šiuo metu mokykla dėl objektyvių priežasčių negali sudaryti mokiniui galimybės tęsti mokytis pasirinktos technologijų programos.

58.8. Socialinis ugdymas.

58.8.1. Per socialinio ugdymo dalykų pamokas mokymasis grindžiamas tiriamaisiais metodais, diskusijomis, bendradarbiavimu, savarankiškai atliekamu darbu ir informacinėmis komunikacinėmis technologijomis.

58.8.2. Siekiant gerinti Vilniaus krašto ir Lietuvos valstybės pažinimą, atsižvelgiant į esamas galimybes, dalį istorijos ir geografijos pamokų organizuojama netradicinėse aplinkose (muziejuose, lankytinose istorinėse vietose, vietos savivaldos institucijose, saugomų teritorijų lankytinuose centruose), naudojamasi virtualiosiomis mokymosi aplinkomis.

58.8.3. Mokykla, įgyvendindama socialinių mokslų ugdymo turinį, 9–10 klasėse mokinių projektinių darbų (tyrimų, kūrybinių darbų, socialinių veiklų) gebėjimams ugdyti gali skirti 20–30 procentų dalykui skirtų pamokų laiko per mokslo metus.

58.8.4. Laisvės kovų istorijai mokyti skiriama ne mažiau kaip 18 pamokų, integruojant temas į istorijos, lietuvių kalbos ir pilietiškumo pagrindų pamokas.

58.8.5. Mokykloje į istorijos, geografijos, pilietiškumo ugdymo pagrindų dalykų turinį integruojamos Lietuvos ir pasaulio realijos, kurios nuolat sistemingai atskleidžiamos ir aptariant su mokiniais nacionalinio saugumo ir gynybos pagrindų temas, tokias kaip: Lietuvos Respublikos nacionalinio saugumo samprata ir sistema, rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai, ir kitas panašias temas.

58.8.6. Penktose klasėse Lietuvos istorija mokoma integruotai: gimtąja (lenkų,, rusų) ir lietuvių kalbomis.

58.9. Fizinis ugdymas.

58.9.1. Mokiniui, kuris:

58.9.1.1. 2019–2020 mokslo metais mokosi 5 ar 6 klasėje, skiriamos 3 fizinio ugdymo pamokos per savaitę, per mokslo metus – 111 pamokų;

58.9.1.2. 2020–2021 mokslo metais mokosi 5, 6 ar 7 klasėje, skiriamos 3 fizinio ugdymo pamokos per savaitę, per mokslo metus – 111 pamokų.

58.9.2. Mokykloje sudaromos sąlygos visiems mokiniams papildomai rinktis jų pomėgius atitinkančias aktyvaus judėjimo pratybas (šokio, futbolo, tinklinio) per neformaliojo švietimo veiklą.

58.9.3. Organizuojant fizinio ugdymo pamokas patalpose atsižvelgiama į Higienos normų reikalavimus.

58.9.4. Organizuojant fizinio ugdymo pamokas gali būti sudaromos atskiros mergaičių ir berniukų grupės iš paralelių ar gretimų klasių mokinių.

58.9.5. Organizuojant ugdymą specialiosios medicinos fizinio pajėgumo grupės mokiniams, mokykla numato:

58.9.5.1. mokiniai gali dalyvauti pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į mokinio savijautą;

58.9.5.2. tėvų (globėjų, rūpentojų) pageidavimu mokiniai gali lankyti sveikatos grupes ne mokykloje;

58.9.5.3. pagal lygių pobūdį iš įvairių klasių gali būti sudaromos 5-7 mokinių grupės, kurioms nuo 2019–2020 mokslo metų 5 ir 6 klasės mokiniams skiriamos 3 fizinio ugdymo pamokos per savaitę, o nuo 2020–2021 mokslo metų 3 fizinio ugdymo pamokos skiriamos ir 7 klasės mokiniams.

58.9.6. Parengiamosios medicininės fizinio pajėgumo grupės mokiniams krūvis ir pratimai skiriami atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas.

58.9.7. Mokiniams, atleistiems nuo kūno kultūros pamokų dėl sveikatos ir laikinai dėl ligos, siūloma kitą veiklą (stalo žaidimus, veiklą kompiuterių klasėje, bibliotekoje, konsultacijas, socialinę veiklą ir pan.). Jeigu pagal tvarkaraštį kūno kultūros pamoka pirma arba paskutinė, mokinys gali nedalyvauti pamokoje.

58.10. Meninis ugdymas.

58.10.1. Meninio ugdymo srities dalykus sudaro:

58.10.1.1 privalomieji dailės ir muzikos dalykai;

59. Pagrindinio ugdymo programai grupinio mokymosi forma kasdieniu mokymo proceso organizavimo būdu įgyvendinti skiriamas pamokų skaičius per dvejus mokslo metus ir savaitę:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Klasė**  **Ugdymo sritys**  **Ir dalykai** | **5** | **6** | **7** | **8** | | **Pagrindinio ugdymo programos I dalyje**  **(5-8 klasė)** | | | **9** | | **10** | | **Pagrindinio ugdymo programoje**  **(iš viso)** |
| **Dorinis ugdymas** |  | | | | | | | | | | | | |
| Dorinis ugdymas (etika)  Dorinis ugdymas (tikyba) | 74 (1;1) | | 74 (1;1) | | | 148 (4) | | | 74 (1;1) | | | | 222 (6) |
| **Kalbos** |  | | | | | | | | | | | | |
| Lietuvių kalba ir literatūra | 370 (5;5) | | 370 (5;5) | | | 740 (20) | | | 333 (4;5) | | | | 1073 (29) |
| Gimtoji kalba (lenkų, rusų) | 370 (5;5) | | 370 (5;5) | | | 740 (20) | | | 296+37\* (4;4+1\*) | | | | 1036+37\* (28+1\*) |
| Užsienio kalba (anglų) | 222 (3;3) | | 222 (3;3) | | | 444 (12) | | | 222 (3;3) | | | | 666 (18) |
| **Matematika ir informacinės technologijos** |  | | | | | | | | | | | | |
| Matematika | 296 (4;4) | | 296 (4;4) | | | 592 (16) | | | 259+37\* (3+1\*;4) | | | | 851+37\*  (23+1\*) |
| Informacinės technologijos | 74 (1;1) | | 37\*+37  (1\*;1) | | | 111+37\* (3+1\*) | | | 74 (1;1) | | | | 185+37\*  (5+1\*) |
| **Gamtomokslinis ugdymas** |  | | | | | | | | | | | | |
| Gamta ir žmogus | 148 (2;2) | | - | | | 148 (4) | | | - | | | | 148 (4) |
| Biologija | - | | 111 (2;1) | | | 111 (3) | | | 111 (2;1) | | | | 222 (6) |
| Chemija | - | | 74 (0;2) | | | 74 (2) | | | 148 (2;2) | | | | 222 (6) |
| Fizika | - | | 111 (1;2) | | | 111 (3) | | | 148 (2;2) | | | | 259 (7) |
| **Socialinis ugdymas** |  | | | | | | | | | | | | |
| Istorija | 148 (2;2) | | 148 (2;2) | | | | 276 (8) | | 148 (2;2) | | | | 444 (12) |
| Pilietiškumo pagrindai | - | | - | | | | - | | 1;1 | | | | 2 |
| Socialinė-pilietinė veikla | 740 (10;10) | | 740 (10;10) | | | | 1480 (40) | | 740 (10;10) | | | | 2220 (60) |
| Geografija | 74 (0;2) | | 148 (2;2) | | | | 222 (6) | | 111 (2;1) | | | | 333 (9) |
| Ekonomika ir verslumas | - | | - | | | | - | | 37 (1;0) | | | | 37 (1) |
| **Meninis ugdymas** |  | |  | | | |  | |  | | | |  |
| Dailė | 74 (1;1) | | 74 (1;1) | | | | 148 (4) | | 74 (1;1) | | | | 222 (6) |
| Muzika | 74 (1;1) | | 74 (1;1) | | | | 148 (4) | | 74 (1;1) | | | | 222 (6) |
| **Technologijos, kūno kultūra, žmogaus sauga** |  | | | | | | | | | | | | |
| Technologijos | 148 (2;2) | | 111 (2;1) | | | | | 259 (7) | | 99,5 (1;1,5) | | | 351,5 (9,5) |
| Fizinis ugdymas\*\* | 222 (3;3) | | 148 (2;2)  111+74\*\*\* (3;2\*\*\*) | | | | | 370 (10)  407\*\*\* (11\*\*\*) | | 148 (2;2) | | | 518 (14)  555\*\*\* (15\*\*\*) |
| Žmogaus sauga | 37 (0;1) | | 37 (1;0) | | | | | 74 (2) | | 18,5 (0;0,5) | | | 92,5 (2,5) |
| Dailės raiška (pasirenkamasis) |  | | 37\* (0;1\*) | | | | |  | |  | | |  |
| Minimalus privalomas pamokų skaičius mokiniui per savaitę 2019-2020 m.m. | 30 | 33 | 32 | | 33 | | | 128 | | 33 | | 33 | 194 |
| Minimalus privalomas pamokų skaičius mokiniui per savaitę 2020-2021 m. m. | 30 | 33 | 33 | | 33 | | | 129 | | 33 | | 33 | 195 |
|  | 5-8 klasėse | | | | | | |  | | 9-10 klasėse | | |  |
| Pamokų, skirtų mokinio ugdymo poreikiams tenkinti, mokymosi pagalbai teikti, skaičius per ir savaitę | 12 | | | | | | | 12 | | 10 | | | 22 |
| Neformalusis vaikų švietimas (valandų skaičius per savaitę) | 8 | | | | | | | 8 | | 5 | | | 13 |

Pastabos:

\* - pamokos, skirtos mokinio ugdymo poreikiams tenkinti:

|  |  |  |  |  |
| --- | --- | --- | --- | --- |
|  | 7  klasės | 8  klasės | 9  klasės | 10  klasės |
| Dailės raiškos  mokymas |  | 1 val. |  |  |
| Pagilintas dalykų mokymas | 1 val.  IT |  | 1 val.  Matematika | 1 val.  Gimtoji kalba |

\*\*- fizinis ugdymas įgyvendinimas pagal pagrindinio ugdymo kūno kultūros bendrąją programą;

\*\*\*- fizinio ugdymo pamokų skaičius 2020–2021 mokslo metais.

**III SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

60. Mokykla, rengdama mokyklos ugdymo planą, atsižvelgia į mokinių, kuriems reikalinga pagalba dėl specialiųjų ugdymosi poreikių, reikmes, pedagoginės psichologinės tarnybos arba švietimo pagalbos tarnybos, mokyklos vaiko gerovės komisijos rekomendacijas, vadovaujasi mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, Vilniaus Liepkalnio pagrindinės mokyklos mokinių, turinčių specialiųjų ugdymosi poreikių, ugdymo tvarkos organizavimo aprašu, patvirtintu Vilniaus Liepkalnio pagrindinės mokyklos direktoriaus 2015 m. gruodžio 3 d. įsak. Nr. V-173.

61. Mokytojai kiekvienam mokiniui, turinčiam specialiųjų ugdymosi poreikių, sudaro individualų ugdymo planą, kuriame nurodomos bendrosios programos, pritaikytos ar individualizuotos programos, įgyvendinamos pagal pagrindinio bendrojo ugdymo plano 77 punktą, švietimo pagalbos teikimas, specialiosios pratybos ir pamokos, kitų specialistų teikiama pagalba bei atsižvelgia į:

61.1.formaliojo švietimo programą;

61.2 mokymosi formą ir mokymo proceso organizavimo būdą;

61.3. mokinių turimus specialiuosius ugdymosi poreikius, jų lygį (nedideli, vidutiniai, dideli ir labai dideli);

61.4. individualizuoto ugdymo ir švietimo pagalbos reikmę, švietimo pagalbos specialistų, mokyklos vaiko gerovės komisijos, pedagoginių psichologinių ar švietimo pagalbos tarnybų rekomendacijas;

61.5. mokyklos galimybes (specialistų komanda, mokymo(si) aplinka, mokymo ir švietimo pagalbos lėšos).

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

62. Individualus ugdymo planas rengiamas, vadovaujantis Vilniaus Liepkalnio mokyklos ,,Mokinio individualaus ugdymo plano sudarymo tvarkos aprašu”, patvirtintu 2017 m. rugsejo 21 d. direktoriuas įsakymu Nr. V-110.

63. Vaiko gerovės komisijos ir pedagoginės psichologinės ar švietimo pagalbos tarnybos siūlymu, tėvų (globėjų, rūpintojų) pritarimu mokiniui, turinčiam vidutinių, didelių ir labai didelių specialiųjų ugdymosi poreikių, ugdymas pritaikomas taip:

63.1. mokinys dėl klausos sutrikimo, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo sutrikimų, intelekto sutrikimų (taip pat ir nepatikslinto intelekto sutrikimo), judesio ir padėties sutrikimų, kochlearinių implantų, dėl bendrųjų mokymosi sutrikimų, taip pat turintis mokymosi sunkumų dėl nepalankios aplinkos, gali vėliau pradėti mokytis pirmosios užsienio kalbos;

63.2. vietoj pirmosios užsienio kalbos mokinys gali rinktis individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą, papildomai mokytis lietuvių kalbos;

63.3. mokinys, atleistas nuo dalyko mokymosi pagal šį bendrųjų ugdymo planų punktą, laikomas baigusiu pagrindinio ugdymo programą, jei kitų ugdymo plano dalykų įvertinimai yra patenkinami.

64. Mokiniui, kuris mokosi pagal pradinio ir pagrindinio ugdymo individualizuotą programą dėl nežymaus intelekto sutrikimo, individualus ugdymo planas rengiamas vadovaujantis Bendrųjų ugdymo planų 77 (pagrindinio ugdymo) punkte nustatytu dalykų programoms įgyvendinti savaitinių pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 20 procentų:

64.1. keičiamas (mažinamas, didinamas) dalykams skirtų pamokų skaičius;

64.2. numatoma papildoma mokytojo pagalba

64.3. planuojamos specialiosios pamokos;

64.4.didinamas pamokų skaičius, skirtas meniniam, technologiniam ugdymui, kitų dalykų mokymui, socialinei veiklai, karjeros ugdymo kompetencijoms ugdyti;

64.5. keičiamas specialiųjų pamokų, pratybų ir individualiai pagalbai skiriamų valandų (pamokų) skaičius per mokslo metus, atsižvelgiant į mokinio reikmes, švietimo pagalbos specialistų, vaiko gerovės komisijos ar pedagoginės psichologinės tarnybos rekomendacijas;

64.6. 1–2 pamokomis mažinamas minimalus privalomų pamokų skaičius, didinamas neformaliojo švietimo valandų skaičius ar organizuojamos veiklos, lavinančios praktinius gebėjimus.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ,**

**PAŽANGOS IR PASIEKIMŲ VERTINIMAS**

65. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų 23 punkto nuostatomis, bei Liepkalnio pagrindinės mokyklos mokinių pasiekimų ir pažangos vertinimo tvarkos 39 punktu, patvirtinta Vilniaus Liepkalnio pagrindinės mokyklos direktoriaus 2017 m. vasario 3 d. įsak. Nr. V-11 (redakcija 2018 m. spalio 2 d. įsakymu Nr. V-190).

66. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal bendrojoje programoje numatytus pasiekimus, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokomą (-si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo (-si) priemonėmis bus naudojamasi).

67. Mokinio, kuris mokosi pagal individualizuotą pagrindinio ugdymo programą mokymosi pasiekimai vertinami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus, pažymiais ir komentarais.Pažanga fiksuojama atitinkamoje elektroninio dienyno skiltyje.

**KETVIRTASIS SKIRSNIS**

**PSICHOLOGINĖS PAGALBOS, SPECIALIOSIOS PEDAGOGINĖS, SPECIALIOSIOS SOCIALINĖS PAGALBOS MOKINIAMS TEIKIMAS**

68. Mokykla specialiąją pedagoginę ir specialiąją pagalbą, socialinę ir psichologinę pagalbą mokiniui teikia vadovaudamasi teisės aktais. Įgyvendindama pedagoginės psichologinės tarnybos ar Vilniaus Liepkalnio mokyklos vaiko gerovės komisijos rekomendacijas vadovaujasi Vilniaus Liepkalnio mokyklos mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Vilniaus Liepkalnio pagrindinės mokyklos direktoriaus 2015 m. gruodžio 3d. įsakymu Nr. V-173.

**PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

69. Mokinio, turinčio specialiųjų ugdymosi poreikių, mokymą namie savarankišku mokymo proceso organizavimo būdu organizuoja mokykla pagal Vaiko gerovės komisijos ar pedagoginės psichologinės tarnybos gydytojų rekomendacijas, sudariusi individualų ugdymo planą mokymosi namie laikotarpiui.

70. Mokiniui, kuris mokosi pagal pritaikytą bendrojo ugdymo programą, mokyti namie mokykla skiria pamokų vadovaudamasi Bendrųjų ugdymo planų 56–60 ir 77 punktais, 1 ar 2 pamokos gali būti skiriamos specialiosioms pamokoms ar specialiosioms pratyboms, o mokiniui, kuris mokosi tautinės mažumos kalba, – 2 papildomos valandos lietuvių kalbai ir literatūrai mokyti.

71. Mokiniui, kuris mokosi pagal individualizuotą pagrindinio ugdymo programą, mokyti namie skiriama ne mažiau kaip 8 valandos per savaitę (ne mažiau kaip 296 valandos per metus):

72.1. 1 ar 2 pamokos per savaitę (iki 74 valandų per metus) gali būti skiriamos specialiosioms pamokoms ar specialiosioms pratyboms;

72.2. besimokančiam tautinės mažumos kalba, turinčiam specialiųjų ugdymosi poreikių ir ugdomam namie, lietuvių kalbai ir literatūrai mokyti gali būti skiriamos papildomos 1–2 valandos per savaitę (iki 74 valandų per metus).

‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾

PRITARTA

Vilniaus Liepkalnio mokyklos tarybos

2019 m. rugpjūčio 27d. nutarimu

protokolas Nr. 1